Stesen Chan Sow Lin

Stesen Chan Sow Lin ialah stesen pertukaran berintegrasi yang terletak di Pudu, Kuala Lumpur, Malaysia dimana perkhidmatan LRT Laluan Ampang/Sri Petaling dan MRT Laluan Putrajaya berkhidmat di stesen ini. Kedua-dua segmen stesen LRT dan MRT ini dihubungkan dengan jambatan penghubung bertingkat, membolehkan integrasi kawasan berbayar antara stesen. Stesen ini dinamakan sempena lokasi stesen yang terletak di sepanjang Jalan Chan Sow Lin. Stesen ini dibuka kepada awam dengan perasmian segmen pertama STAR LRT (kini Laluan Ampang) yang melalui 14 stesen antara stesen Ampang dan stesen Sultan Ismail pada 16 Disember 1996. Kemudian, Laluan Sri Petaling mula berkhidmat di stesen ini pada 11 Julai 1998 dengan perasmian segmen kedua STAR LRT antara stesen Sentul Timur dan stesen Sri Petaling. Laluan Putrajaya (PY) mula berkhidmat di stesen ini pada 16 Mac 2023. Ciri-ciri stesen Lokasi Stesen LRT Chan Sow Lin terletak di sepanjang Jalan Chan Sow Lin, Pudu, Kuala Lumpur. Terletak berhampiran stesen adalah Fraser Business Park, Kolej Seni dan Teknologi HELP, Balai Polis Pudu, Dewan Bizmilla Insya, Pusat Konvensyen CIDB dan pejabat Percetakan Nasional Malaysia Berhad. Pelan stesen Bagi segmen stesen LRT, ia mempunyai aras tanah dan aras legar atas tanah yang mempunyai kaunter perkhidmatan pelanggan dan ruang jambatan penghubung bersama segmen MRT di atas Jalan Chan Sow Lin. Bagi segmen stesen MRT, ia mempunyai aras tanah dan dua aras bawah tanah yang terdiri daripada aras legar dan aras platform. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Perkhidmatan Bas Bas RapidKL laluan 580 dan 590 berkhidmat di stesen ini. Galeri Rujukan